كيف تصنع شعبا من الأغبياء. مجموعة من العلماء و ضعوا 5 قرود في قفص واحد وفي وسط القفص يوجد سلم وفي أعلى السلم هناك بعض الموز. في كل مرة يطلع أحد القرود لأخذ الموز يرش العلماء باقي القرود بالماء البارد بعد فترة بسيطة أصبح كل قرد يطلع لأخذ الموز, يقوم الباقين بمنعه و ضربه حتى لا يرشون بالماء البارد. بعد مدة من الوقت لم يجرؤ أي قرد على صعود السلم لأخذ الموز على الرغم من كل الإغراءات خوفا من الضرب. بعدها قرر العلماء أن يقوموا بتبديل أحد القرود الخمسة ويضعوا مكانه قرد جديد. فأول شيء يقوم به القرد الجديد أنه يصعد السلم ليأخذ الموز ولكن فورا الأربعة الباقين يضربونه و يجبرونه على النزول.. بعد عدة مرات من الضرب يفهم القرد الجديد بأن عليه أن لا يصعد السلم مع أنه لا يدري ما السبب. قام العلماء أيضا بتبديل أحد القرود القدامى بقرد جديد و حل به ما حل بالقرد البديل الأول حتى أن القرد البديل الأول شارك زملائه بالضرب و هو لا يدري لماذا يضرب? و هكذا حتى تم تبديل جميع القرود الخمسة الأوائل بقرود جديدة حتى صار في القفص خمسة قرود لم يرش عليهم ماء بارد أبدا و مع ذلك يضربون أي قرد تسول له نفسه صعود السلم بدون أن يعرفوا ما السبب?!وهكذا تتم صناعة الغباء الديني والسياسي والاجتماعي والثقافي!ولو سألنا القرود لماذا يضربون القرد الذي يصعد السلم؟سيكون الجواب : لا ندري ولكن وجدنا آباءنا وأجدادنا على هذا الطريق.من قال ان زمن الجاهلية انتهى...!!؟ انظر حولك ترى اننا نعيش بعقول جاهلة على اجهزة حديثة!! ------------------------- مثل منو ذوله ؟!
الموضوع هذا هوايه راح يكرهوني من ورا بس هاي حقيقه مجتمع عراقي بسبب توفر القطعان المواشي بشكل جدا كبير بالعراق أدى الى دماره هوايه بينه ناس تصفك لشخصيات مهمشه ومالها اي ذكر بالمجتمع اجينه صنعنا الهم المجد وصرنه الهم قطيع يمتثل للاوامر بشكل جيد جدا وضعناهم ع قمة لمجد واسمائهم راح تخلد التاريخ لمشكله هواي بهل ناس الي خليناهم ع قمه هم مسيرين واحنه تبعناهم بسبب عرق او مذهب ديني وندافع عنهم بشراسه وهمه يدافعون ع مصالحهم او ع مصالح الي مسيرهم مشكلتنه ماعدنه فكر ولا عقل متحرر الدين والمذهب هو السائد ع وضع لحالي ونحاول واحد يواجه الثاني بمشكلاته الشيعي يكول لسني سلمت عرضك داعش وسني يكول لشيعي سلمت عرضك للإيراني متعه والخ هذا حجّي مجتمعنه زين ليش ما كلنه ننسى لخلافات ونبدي بحياة جديده الدين لله والولاء للوطن الى متى راح نبقى ضمن لقطيع
اكو حاله صايره بشباب جدا عجيبه الي هي انو الأخلاق صار شي قديم والي يكول اخاف الله هذا يصير مضحكة ومن جماعة ماما وبابا (كيكي) المرجله صارت بالقوت الحالي مرتبطه بتعدديه الي هي تعدد العلاقات وتعدد المعاصي يعني الي عنده هوايه علاقات صار رجال الي يشرب هذا رجال ومفخره هل شي صار الي يكفر رجال ونعم لرجال ويتصور بهل تصرفات هو كمل مدلول كلمه رجل عنده زين وعفه وطهوره رجال وين ولعفه للمراء والرجل بعمرها مصارت بس للمره الرجال بهل وكت ومن وجهة نظري الي يمتلك اخلاق وشهامة والرجال الحقيقي الي بوسط هل ضروف الي صار بيها كلشي مباح من شرب الى زنه الى سرقه الى كفر الى اخره الرجال الي يبتعد عن هذني كلهن ومينجر بتيار لفساد
السلام عليكم الحب ؛ ليش دائما نگول انو لحب ينبع من لگلب ومن نحجي مرات بمواضيع نگول مختاريت بعقلي ختاريت بگلبي لشخص لحبيته او اذا نريد نحب فانختار حب لكلب او لعقل ؛ بس احنه ابد مخلينه تفكيرنه واقعي وانو لشخص لحبينا حبينا بعقلنه لان بتالي الگلب حاله حال اي عضو بالجسم كالبنكرياس والكبد والخ مو لمفروض انكول احنه دنختار بعقلنه فقط
احنه من اكثر الشعوب الي بيها تناقضات او نسميها عدت وجوه احنه كلش ممكن نتقبل فشار بس بالانگليزي مثلا fuk نفس الكلمه أحولها بالعربي لا شلون يصير فشار عيب عادي تلگة الي يطالب باحترام الرأي والراي الاخر بس اذا نطيت رأي يعارض رأيه ممكن يدزلك مليشيا تكتلك كلش طبيعي بالمناسبه مليشيا هي كل مجموعه مسحله خارجه عن القانون احنه كلش طبيعي تلكه بينه الشيوعي بس بنفس الوكت إسلامي وتلگه بينه الملحد وبنفس لوقت طائفي والوحيدان الي نطلع مظاهرة ضد الأحزاب الدينية وبنفس الوقت الي منظم المظاهرة حزب ديني وتلكه هوايه بينه يكرهون حزب البعث ويايدون بشار الأسد البعثي هوايه يأيدون حقوق المرأة بس ميخلي مرته تشتغل تلگة هوايه بينه يكرهون العنصريه بس يحبون هتلر تلكة هوايه من عدنه يكرهون الاحتلال بس يأيدون التدخل الامريكي بالموصل تلكه هوايه يصلون خمس صلوات بالجامع وياخذ رشوه ويتشمت بناس ماتو وبساعه وحده بنشره الأخبار ممكن نتحول من عراقيين الى يمنيين او الى سوريين او الى ايرانيين او لا سعوديين وإخر شي اذا درنا ع اخبار الأوربية نصير معارضه إيرلندية وبالأخير يكتب بالفيس ارفع رأسك انت عراقي هوايه يحجون بالإنظافه والنظافة من الإيمان وتلكه بابهم مقلع مال وصخ ومن يصعد بسياره شكو زباله يذبها بشارع وآخر شي راهم شي تلكه هوايه عراقيين ميلتزمون بالمواعيد
اليوم صار گدامي موقف يمكن بس بالافلام نشوفه رجل مسن عنده عربانه مال سمچ وملتمين عليه مجموعه شباب يغلطون عليه ويحاولون يهاجمو الناس الي واكفه بين الشايب وشباب هم يغلطون ع شايب وطفله مدنگة جوه لعربانه وتبچي رحت ع شباب لزمت ولد گتله ع بختك بگد جدگ هذا گلي خلي يولي هيج منه ومن عرضه وهل غلط هذا كتله شصاير حتى انتو ٤ وتريدون تعتدون عليه گلي شوف هاي طفله شوفها شون تبچي بنت زوچته لزمها ملخها من لكتل لان لزمت النايلون اعوج گال هذا چان ابنه شاب يخبل يسوة راْسه عمره ٢٢ سنه نتحر من وره ابو شنق نفسه يعني هيجي من أب مشايف ابنه ينتحر بسببه وطفله عبالك معذبها مكاتلها صابغ وجها ازرگ هيجي بگلبه ماكو رحمه مرات نحجي حجايه بدون قصد نجرح بيها شخص او شي بس هي مو بسوء نيه لا بدون قصد هم نضال نفكر ونشبع قهر طبعا هذا الحجي مو لكل راح يفتهمة الي مشاف كدام عينه أصلا مراح يهتم وراح يگول شنو هذا الحجي كاعد ينگد علينه وحتى الي يقرا بس ميحجي هل حجّي هم مراح يدير بال لان ممار بهيجي حاله متعود ع دلال وشيريد بابا يجيبله وميگول لا اني مرايد احد يستعطف او يكول خطيه بس فكرو بيها شباب شويه انت كاعد ومحد يقيدك ويطلب منك شغل وممضلوم هم براحتك شتسوي سوي وحتى لبنات هم فكرو بيها درستو وطبيتو وطلعتو وتونستو محد طلب منكم شغل بس هاي طفله شنو مصيرها لا دراسه لا علم لا تقويم اخلاقي بنص سوگ شعبي وتتعرض للاهانة بس احنه بسبب اعتيادنه ع نعم نسينه نشكر الله ونحمد ع فضله الله يرحم بحالها وبحالنه حسبي الله ونعم الوكيل